CELEX: 32021D0615(01)
Language: lv
Date: 2021-06-04 00:00:00
Title: Komisijas Lēmums (2021. gada 4. junijs) par Natura 2000 logotipa licencēšanu 2021/C 229/03

15.6.2021   
               
               
                  LV
               
               
                  Eiropas Savienības Oficiālais Vēstnesis
               
               
                  C 229/6
               
            
         KOMISIJAS LĒMUMS
         (2021. gada 4. junijs)
         par Natura 2000 logotipa licencēšanu
         (2021/C 229/03)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Direktīvu 92/43/EEK (1992. gada 21. maijs) par dabisko dzīvotņu, savvaļas faunas un floras aizsardzību (1) un jo īpaši tās 17. panta 3. punktu,
         ņemot vērā Komisijas 2001. gada 19. septembra Lēmumu (PV1536), ar ko ģenerāldirektoriem un dienestu vadītājiem piešķir pilnvaras lemt par nepieciešamību iesniegt pieteikumu tādu intelektuālā īpašuma tiesību aizsardzībai, kas izriet no to atbildības jomā esošajām darbībām vai programmām, par licenču izsniegšanu saistībā ar iepriekš minēto un par tiesību iegūšanu, nodošanu vai pārtraukšanu vai atteikšanos no tām un ģenerāldirektoriem — saistītās administratīvās izpildes pilnvaras,
         tā kā:
         
                     (1)
                  
                  
                     Līguma 191. pantā ir noteikts, ka Savienības vides politika palīdz sasniegt mērķi saglabāt, aizsargāt un uzlabot vides kvalitāti, kas ietver dabisko dzīvotņu un savvaļas faunas un floras saglabāšanu.
                  
               
                     (2)
                  
                  
                     Direktīvas 92/43/EEK mērķis ir veicināt bioloģiskās daudzveidības saglabāšanu, veicot Savienības līmeņa pasākumus, ar kuriem saglabā un atjauno apdraudētās dzīvotnes un sugas. Eiropas Parlamenta un Padomes Direktīvas 2009/147/EK (2) mērķis ir nodrošināt plašu savvaļas putnu un dzīvotņu aizsardzību.
                  
               
                     (3)
                  
                  
                     Direktīva 92/43/EEK un Direktīva 2009/147/EK veido noteikto dabas aizsardzības teritoriju ekoloģiskā tīkla – Natura 2000 – pamatu.
                  
               
                     (4)
                  
                  
                     Lai šo ekoloģisko tīklu popularizētu, tika izstrādāts logotips NATURA 2000, kuru 1996. gada 15. janvārī apstiprināja Dzīvotņu komiteja. Logotipa NATURA 2000 autortiesību īpašniece ir Eiropas Savienība.
                  
               
                     (5)
                  
                  
                     Komisija un dalībvalstis logotipu NATURA 2000 izmanto, lai identificētu Natura 2000 teritorijas un vairotu informētību par šo tīklu.
                  
               
                     (6)
                  
                  
                     Logotipa NATURA 2000 izmantošanu ir lietderīgi veicināt, lai informētu par priekšrocībām, ko Natura 2000 var sniegt vietējai ekonomikai, un veidotu jaunas partnerības starp teritoriju apsaimniekotājiem, zemes īpašniekiem un lietotājiem, vietējiem uzņēmumiem, vienlaikus uzlabojot izpratni par Natura 2000 tīklu un palielinot tam atbalstu. Tāpēc logotipa NATURA 2000 izmantošanai ir lietderīgi piešķirt bezmaksas licenci.
                  
               
                     (7)
                  
                  
                     Tomēr, lai nodrošinātu, ka logotips NATURA 2000 tiek izmantots tā, lai tas patiesi veicinātu Natura 2000 teritoriju saglabāšanas mērķu sasniegšanu un netiktu izmantots ļaunprātīgi, ir jānosaka logotipa NATURA 2000 izmantošanas nosacījumi,
                  
               IR NOLĒMUSI ŠĀDI.
         
            Vienīgais pants
            Komisija licenci izmantot logotipu NATURA 2000 var piešķirt pēc dalībvalsts pieprasījuma saskaņā ar pielikumā izklāstīto licences līgumu.
         
         
            Briselē, 2021. gada 4. jūnijā.
            
               
                  Komisijas vārdā –
               
               
                  Vides ģenerāldirektorāta ģenerāldirektore
               
               Florika FINK-HOOIJER
            
         
         
            (1)  OV L 206, 22.7.1992., 7. lpp.
         
         
            (2)  Eiropas Parlamenta un Padomes Direktīva 2009/147/EK (2009. gada 30. novembris) par savvaļas putnu aizsardzību (OV L 20, 26.1.2010., 7.lpp.).
      
      
         
            PIELIKUMS
            Komisijas Lēmumam par Natura 2000 logotipa licencēšanu
            
               
                  LICENCES LĪGUMS
                  
                     
                  starp:
                  
                     Eiropas Savienību, ko pārstāv Eiropas Komisija (juridiskā adrese: 200, Rue de la Loi, 1000 Brisele, Beļģija), kuru šā līguma vajadzībām pārstāv Vides ģenerāldirektorāta ģenerāldirektore Florika FINK-HOOIJER (turpmāk tekstā “licenciārs”),
                  un
                  
                     [XXXXXXX] (turpmāk “licenciāts”),
                  “licenciārs” un “licenciāts” katrs atsevišķi saukti par “Pusi” un kopā – par “Pusēm”,
                  attiecībā uz darbu (turpmāk “licencētais materiāls”):
                  logotips NATURA 2000, kas attēlots pielikumā,
                  tā kā:
                  Eiropas Savienība (turpmāk “ES”) uzskata, ka vides kvalitātes saglabāšana, aizsardzība un uzlabošana, arī dabisko dzīvotņu, savvaļas faunas un floras saglabāšana, ir būtisks ES vispārējo interešu mērķis, kas noteikts Līguma par Eiropas Savienības darbību 191. pantā.
                  ES ir pieņēmusi Direktīvu 92/43/EEK par dabisko dzīvotņu, savvaļas faunas un floras aizsardzību (1) (turpmāk “Dzīvotņu direktīva”), kuras mērķis ir veicināt bioloģiskās daudzveidības saglabāšanu, veicot pasākumus ES līmenī, lai saglabātu un atjaunotu apdraudētās dzīvotnes un sugas.
                  ES ir pieņēmusi Direktīvu 2009/147/EK par savvaļas putnu aizsardzību (2) (turpmāk “Putnu direktīva”), kuras mērķis ir nodrošināt plašu savvaļas putnu un to dzīvotņu aizsardzību.
                  Dzīvotņu direktīva un Putnu direktīva veido noteikto dabas aizsardzības teritoriju ekoloģiskā tīkla – Natura 2000 – pamatu.
                  Šā ekoloģiskā tīkla popularizēšanai saskaņā ar Dzīvotņu direktīvas 17. panta 3. punktu tika izveidots logotips NATURA 2000. Logotips ir attēlots pielikumā.
                  Šo logotipu Eiropas Komisija un dalībvalstis izmanto, lai identificētu Natura 2000 teritorijas.
                  Eiropas Komisija un dalībvalstis, kas pārstāvētas Biotopu komitejā, kura izveidota saskaņā ar Dzīvotņu direktīvas 20. pantu, ir nolēmušas logotipu NATURA 2000 izmantot, lai informētu par labumu, ko Natura 2000 var sniegt vietējai ekonomikai. Logotipa izmantošana arī palīdzēs veidot jaunas partnerības starp teritoriju apsaimniekotājiem, zemes īpašniekiem, zemes lietotājiem un vietējiem uzņēmumiem, vienlaikus uzlabojot izpratni par Natura 2000 tīklu un palielinot tam atbalstu.
                  ES deklarē, ka tai uz logotipu NATURA 2000 pieder intelektuālā īpašuma tiesības, arī neierobežotas autortiesības vai dizainparauga tiesības, un tā ir gatava dalībvalstīm piešķirt licenci šā logotipa izmantošanai saskaņā ar šajā līgumā izklāstītajiem noteikumiem,
                  Puses ir vienojušās par tālāko.
                  I.   LICENCES PIEŠĶIRŠANA
                  
                  
                           
                              1.
                           
                           
                              Ar nosacījumu, ka ir ievēroti šā līguma noteikumi, licenciārs bez autoratlīdzības un ar nosacījumiem piešķir licenciātam neekskluzīvas, apakšlicencējamas tiesības licencēto materiālu izmantot, drukāt, publicēt, reproducēt, attēlot un iestrādāt citos materiālos Natura 2000 tīkla kontekstā II pantā norādītajām vajadzībām. Licenciāts licencēto materiālu var darīt pieejamu jebkurā medijā, tostarp drukātā, digitālā un elektroniskā formā, neskarot licenciāra autortiesības.
                           
                        
                           
                              2.
                           
                           
                              Līgums darbojas tikai licenciāta teritoriālajā jurisdikcijā.
                           
                        Šis līgums stājas spēkā pēc tam, kad to parakstījušas abas Puses, un tiesības piešķir uz nenoteiktu laiku.
                  II.   LICENCES NOSACĪJUMI
                  
                  
                           
                              1.
                           
                           
                              Licenciāts licencēto materiālu izmanto Dzīvotņu direktīvas un Putnu direktīvas īstenošanai un jo īpaši, lai
                              
                                          i)
                                       
                                       
                                          identificētu teritorijas, kas ietilpst Natura 2000 tīklā, kopš tās ir noteiktas par “īpaši aizsargājamām dabas teritorijām” vai iekļautas sarakstā kā “Kopienā nozīmīgas teritorijas” saskaņā ar Dzīvotņu direktīvu, vai klasificētas par “īpaši aizsargājamām teritorijām” saskaņā ar Putnu direktīvu, vai
                                       
                                    
                                          ii)
                                       
                                       
                                          identificētu pasākumus un darbības, kas tieši veicina Natura 2000 tīkla izveidi, pārvaldību vai popularizēšanu.
                                       
                                    
                        
                           
                              2.
                           
                           
                              Licenciāts licencēto materiālu var izmantot arī attiecībā uz precēm un pakalpojumiem, kuri
                              
                                          i)
                                       
                                       
                                          palīdz sasniegt konkrētu Natura 2000 teritoriju saglabāšanas mērķus ar nosacījumu, ka šie mērķi ir noteikti saskaņā ar Dzīvotņu direktīvu un Putnu direktīvu, vai
                                       
                                    
                                          ii)
                                       
                                       
                                          pilnībā vai lielā mērā sakņojas konkrētās Natura 2000 teritorijās vai tajās tiek nodrošināti un ir pilnībā saderīgi ar to saglabāšanas mērķiem ar nosacījumu, ka šie mērķi ir noteikti saskaņā ar Dzīvotņu direktīvu un Putnu direktīvu.
                                       
                                    
                        
                           
                              3.
                           
                           
                              Licenciāts licencēto materiālu neizmanto veidā, kas kaitētu ES tiesību aktu un rīcībpolitiku nolūkiem vai ES iestāžu reputācijai.
                           
                        
                           
                              4.
                           
                           
                              Licenciāts licencēto materiālu ne pilnīgi, ne daļēji nereģistrē kā preču zīmi un to neiestrādā savās preču zīmēs neatkarīgi no jurisdikcijas.
                           
                        
                           
                              5.
                           
                           
                              Licenciāts sedz visas izmaksas un izdevumus, kas saistīti ar šajā līgumā noteikto licenciāta tiesību īstenošanu.
                           
                        III.   APAKŠLICENCES NOSACĪJUMI
                  
                  
                           
                              1.
                           
                           
                              Licenciāts drīkst piešķirt apakšlicences tiesības izmantot licencēto materiālu savā teritorijā ar tādiem pašiem nosacījumiem, kas minēti II pantā.
                           
                        
                           
                              2.
                           
                           
                              Licenciāts trešām personām neatļauj licencēto materiālu ne pilnīgi, ne daļēji reģistrēt kā preču zīmi vai to iestrādāt savās preču zīmēs neatkarīgi no jurisdikcijas.
                           
                        
                           
                              3.
                           
                           
                              Licenciāts trešām personām neatļauj licencēto materiālu izmantot veidā, kas kaitētu ES tiesību aktu un rīcībpolitiku nolūkiem vai ES iestāžu reputācijai.
                           
                        IV.   AUTORTIESĪBAS
                  
                  
                           
                              1.
                           
                           
                              Autortiesības uz licencēto materiālu patur Eiropas Savienība.
                           
                        
                           
                              2.
                           
                           
                              Šis līgums tiek noslēgts ar nosacījumu, ka licenciāts (un jebkurš apakšlicenciāts) sniedz šādu redzamu atsauci uz licenciāram piederošajām autortiesībām uz licencēto materiālu:
                              © Eiropas Savienība
                           
                        
                           
                              3.
                           
                           
                              Šajā līgumā noteiktās tiesības tiek piešķirtas uz visu autortiesību termiņu. Šis līgums neattiecas uz Eiropas Savienības emblēmu un/vai kādu citu Eiropas Savienības preču zīmi, nosaukumu, logotipu vai grafisku elementu. Ar šo līgumu licenciātam netiek piešķirtas nekādas papildu tiesības.
                           
                        V.   LICENCES IZBEIGŠANA
                  
                  
                           
                              1.
                           
                           
                              Ja licenciāts šo līgumu pārkāpj, Puses apņemas šo jautājumu apspriest divdesmit (20) darbdienu laikā pēc licenciāra rakstiska paziņojuma. Ja saprātīgā termiņā risinājums netiek rasts, licenciārs šo līgumu var izbeigt, par to paziņojot rakstiski.
                           
                        VI.   TREŠO PERSONU IZDARĪTI PĀRKĀPUMI UN IZPILDES PANĀKŠANAS DARBĪBAS
                  
                  
                           
                              1.
                           
                           
                              Ja licenciāts uzzina, ka kāda trešā persona licencēto materiālu izmanto tā, tas kaitētu ES tiesību aktu un rīcībpolitiku nolūkiem vai ES iestāžu reputācijai, licenciāts par šādu izmantojumu nekavējoties rakstiski paziņo licenciāram.
                           
                        
                           
                              2.
                           
                           
                              Eiropas Komisijai ir tiesības ciešā sadarbībā ar licenciātu pieņemt attiecīgus mērus pret šādu izmantojumu.
                           
                        
                           
                              3.
                           
                           
                              Licenciātam ir tiesības un pienākums uz sava rēķina un savā vārdā pieņemt mērus pret visiem iespējamiem licenciāra intelektuālā īpašuma tiesību pārkāpumiem licencētajā materiālā, arī tiesības iesniegt prasību tiesā par autortiesību pārkāpumu.
                           
                        VII.   ADMINISTRATĪVAIS NOTEIKUMS
                  
                  
                           
                              1.
                           
                           
                              Visu saziņu starp Pusēm šā līguma izpildes sakarā, visus paziņojumus un visu attiecīgo korespondenci veic rakstiski un adresē tālāk norādītajiem adresātiem.
                              Eiropas Komisijas uzdevumā Eiropas Savienības vārdā par šā līguma īstenošanu atbildīgā persona ir
                              [XXXXXXXXXX]
                              Licenciāta uzdevumā par šā līguma īstenošanu atbildīgā persona ir
                              [XXXXXXXXXXXXXXX]
                           
                        VIII.   STRĪDU IZŠĶIRŠANA
                  
                  
                           
                              1.
                           
                           
                              Visi strīdi, kas rodas starp Pusēm par jebkuru jautājumu, kurš attiecas uz šo līgumu, vispirms jācenšas risināt starp VII pantā minētajām Pušu atbildīgajām personām, un apstrīdētājai Pusei par strīdu vajadzētu iesniegt paziņojumu otrai Pusei.
                           
                        IX.   VISS LĪGUMS
                  
                  
                           
                              1.
                           
                           
                              Šā līguma noteikumi veido visu līgumu starp Pusēm attiecībā uz šā līguma priekšmetu.
                           
                        
                           
                              2.
                           
                           
                              Par visiem līguma grozījumiem Puses vienojas rakstiski, un tiem ir vajadzīgs oficiāls šā līguma papildinājums.
                           
                        
                           
                              3.
                           
                           
                              Puses arī vienojas, ka neviena Puse nepaļaujas uz pārstāvību, līgumiem, paziņojumiem vai saistībām, kas mutiski vai rakstiski formulēti pirms šā līguma parakstīšanas, izņemot tos, kas ir skaidri iekļauti šajā līgumā.
                           
                        X.   PIEMĒROJAMIE TIESĪBU AKTI
                  
                  
                           
                              1.
                           
                           
                              Šo līgumu reglamentē Eiropas tiesību akti un vajadzības gadījumā papildina Beļģijas nacionālās materiālo tiesību normas. Strīdus starp Pusēm, kurus nevar atrisināt mierizlīguma ceļā, nodod izskatīšanai Eiropas Savienības Tiesā.
                           
                        
                     Sagatavots divos eksemplāros Briselē ….
                     
                        Eiropas Komisijas uzdevumā Eiropas Savienības vārdā paraksta:
                        Licenciāta uzdevumā paraksta:
                     
                  
               
            
            
               
                  Pielikums
                  LICENCĒTAIS MATERIĀLS: LOGOTIPS NATURA 2000
                  
                  
                     
                  © Eiropas Savienība
                  
                     
                  © Eiropas Savienība
               
            
            
               (1)  OV L 206, 22.7.1992., 7. lpp.
            
            
               (2)  OV L 20, 26.1.2010., 7. lpp.